User:Pjurkovi~enwiki/sandbox

Grozničavi san je novela o vampirima koju je napisao George R. R. Martin, a objavljena je 1982. godine. Radnja se odvija na Mississippi rijeci 1857. godine i opisana je kao "Bram Stoker susreće Mark Twaina". Knjiga je nominirana za Locus i World Fantasy nagradu 1983. 2009. godine knjiga je prevedena i objavljena na hrvatskom jeziku.

Radnja

Abner Marsh, izvanredno ružan i debeo, ali vrlo sposoban parobrodski kapetan zapao je u financijsku krizu 1857. godine. Kontaktira ga Joshua York i daje mu prijedlog da mu plati izradu najboljeg parobroda koji plovi Mississippijem, a zauzvrat traži da postane tihi partner. Sumnjičav, iskren i pošten Abner ne želi prihvatiti ponudu. No Joshua ga dobiva idejom da njihov brod postane najbrži brod na rijeci. Nakon izrade broda zajedno kreću na put, ipak sumnjivo ponašanje Abnerovog poslovnog partnera polako budi sumnju u prave namjere Joshue. Abner polako shvaća da je Joshua York otkrio napitak koji omogućuje da se vampiri bore protiv žeđi za krvlju. Zajedno kreću na put da sretnu kralja vampira Damona Juliana i uvjere ga da se uz pomoć napitka napokon mogu osloboditi sve vampire od žeđi za krvlju. Nažalost Joshua ne predviđa Julianove namjere i on ga pretvara u svog roba, usput ubijajući sve ljude na brodu. Abner se spašava bijegom s broda i gubi svaki kontakt s njim. Godinama ga bezuspješno pokušava naći, dok se zlatno doba parobroda polako gasi. Tek pred kraj Abnerovog života Joshua ga uspijeva kontaktirati i poziva ga da zajedno ubiju Juliana. Abner napokon pronalazi svoj sada već skoro raspadnuti brod. Pomaže Joshui da ubiju Juliana te Joshua postaje kralj vampira. Godinama kasnije, na proplanku koji gleda rijeku Mississippi kojom sada više ne plove parobrodi stoji spomenik Abnera Marsha. Iako je nadgrobna ploča vrlo stara, još uvijek se na njoj mogu vidjeti dva visoka crna dimnjaka kako ponosno strše u zrak. Na grobu je uvijek svježe cvijeće na, no ljudi koji dolaze na njegov grob uvijek dolaze po noći.